Bakgrunnen for Memory Bandas engasjement kommer fra hennes opplevelse da hennes yngre søster ble sendt på leir for å forberedes til ekteskap og kom tilbake gravid da hun var 11 år gammel. Der hun bodde i Malawi var det vanlig å sende jenter på slike leirer når de kom i puberteten. Etter at de kom tilbake, var mange blitt gravide og måtte slutte skolen for å gifte seg. Memory Banda mente det var viktig at jentene selv fikk velge når de skulle gifte seg og at de fikk fullføre skolegang først. Gjennom Genet organiserte hun skriveverksted for jenter som hadde vært på leirene hvor de fortalte om drømmer og tanker om livet. Disse ble samlet i et hefte med tittelen og publisert av Genet.